قرآن_اور_جنینیات
مسلمان جوابات کی تلاش میں
یمن کے معروف عالم، شیخ عبد المجید الزندانی کی قیادت میں،مسلما ن اس کا لروں کے ایک گروپ نے جنینیات اور دیگرسائنسی علوم کے بارے میں قرآن پاک اور مستند احادیث سے معلومات جمع کیں اور ان کا انگریزی میں ترجمہ کیا۔ پھرانہوں نے قرآن پاک کے ایک مشورے پر عمل کیا۔ فَسْئَلُوْا اَ ھْلَ الذِّ کْرِ اِنْ کُنْتُمْ لَا تَعْلَمُوْ نَ ہ ترجمہ:۔ اہل ذکرسے پوچھ لو اگر تم خود نہیں جانتے۔ جب قرآن پاک اور مستند احادیث مبارکہ سے جنینیات کے بارے میں حاصل کی گئی معلومات یکجا نہوکر انگریزی میں ترجمہ ہوگئیں تو انہیں پروفیسر ڈاکٹر کیتھ مورک (Keith L. Moore) کے سامنے پیش کیا گیا۔ ڈاکٹر کیتھ مور، یونیورسٹی آف ٹورانٹو ( کینیڈا) میں ڈیپارٹمنٹ آف اناٹومی (Anatomy) کے سربراہ اور جنینیات (Embryology) کے پروفیس رہیں۔ آج کل وہ جنینیات (Embryology) کے میدان میں مقتدر اورمعتبر ترین شخصیت بھی ہیں۔ ان سے کہا گیا،کہ وہ ان کو پیش کیے گئے علمی مواد کے بارے میں اپنی رائے دیں۔ محتاط مطالعے کے بعد ڈاکٹر کیتھ مور نے کہا کہ جنینیات کے متعلق آیات قرآنی اور مستنداحادیث میں بیان کردہ تقریباً تمام معلومات جدید سائنسی دریافتوں سے ہم آہنگ ہیں۔ جدید جنینیات سے ان کا بھرپور اتفاق ہے اور وہ کسی بھی طرح جدید جنینیات سے اختلاف نہیں کرتیں۔ انہوں نے مزید کہاہے کہ البتہ بعض آیات ایسی بھی ہیں۔ جن کی سائنسی درستی کے بارے میں وہ کچھ نہیں کہہ سکتے۔ وہ یہ نہیں بتاسکتے کہ وہ آیات ( سائنس کی مطابقت میں) صحیح ہیں یا غلط کیونکہ خود انہیں ان آیات میں دی گئی معلومات کے متعلق کچھ علم نہیں۔ ان کے متعلق جنینیات کے جدید مطالعات اور مقالہ جات تک میں بھی کچھ موجود نہیں تھا۔ ایسی ہی ایک آیت مبارکہ درج ذیل ہے۔ اِ قًرَاْ بِا سْمِ رَبِّکَ الَّذِیْ خَلَقَ ہ خَلَقَ الْاِ نْسَا نَ مِنْ عَلَقٍٍ ہ ترجمہ:۔ پڑھو ( اے نبیۖ ) اپنے رب کے نام کے ساتھ جس نے پیدا کیا، جس نے جمے ہو ئے خون کے ایک لوتھڑے سے انسان کی تخلیق کی۔ یہاں عربی لفظ  علقَ استعمال ہوا ہے جس کا ایک مطلب تو خون کا لوتھڑا ہے جبکہ دوسرا مطلب کوئی ایسی چیز ہے جو  چمٹ جاتی ہو یعنی جونک (Leech) جیسی کوئی شے ہو۔ ڈاکٹرکیتھ مور کو علم نہیں تھا کہ حمل کے ابتدائی مرحلوں میں جنین ( Embryo) کی شکل جونک (leech) جیسی ہوتی ہے یا نہیں۔ یہ معلوم کرنے کے لیے انہوں نے نہایت طاقتور اور حساس آلات کی مدد سے جنین کے ابتدائی مراحل کا بڑے محتاط انداز میں مطالعہ کیا اور پھر ان تصاویر کا موازنہ جونک کے خاکے سے کیا۔ وہ ان دونوں کے درمیان غیر معمولی مشابہت دیکھ کرحیران رہ گئے۔ اسی طرح انہوں نے جنینیات کے بارے میں مزید معلومات حاصل کیں جو قرآن پاک سے تھیں اور جن سے وہ قبل ازیں واقف نہیں تھے۔ ڈاکٹر کیتھ مورے جنینیاتی معلومات سے متعلق قرآن وحدیث سے حاصل شدہ مواد رپر تقریباً ٨٠سوالوں کے جوابات دئے۔ قرآن وحدیث میں جنینیات کے حوالے سے موجود علم صرف جدید سائنسی معلومات سے ہم آہنگ ہی نہ تھا بلکہ بقو ل ڈاکٹرکیتھ مور، اگر آج سے تیس سال پہلے مجھ سے یہی سب سوالات پوچھے جاتے تو سائنسی معلومات کی عدم موجودگی کے باعث میں ان میں سے آدھے سوالات کے جوابات بالکل بھی نہیں دے سکتا تھا۔ ١٩٨١ء میں دمام ( سعودی عرب) میں منعقد ہ ساتویں طبی کانفرنس (Medical Conference) کے دوران ڈاکٹر کیتھ مورنے کہا '' میرے لیے نہایت خوشی کا مقام ہے کہ میں نے قرآن میں انسان کی ( دوران حمل) نشو و نما سے متعلق پیش کردہ نکات کی وضاحت کرنے میں مدد کی۔ اب مجھ پر یہ واضح ہو چکاہ ے کہ یہ ساری معلومات محمّد ۖ تک خدا یا اللہ نے پہنچائی ہیں کیونکہ کم وبیش یہ سارا علم ( نزول قرآن کے ) کئی صدیوں بعد ہی دریافت کیا گیا تھا۔ اس سے ثابت ہوتاہے کہ محّمد بلاشبہ خدا یا اللہ کے رسول ہی تھے۔ قبل ازیں ڈاکٹر کیتھ مور ایک کتاب  دی ڈیویلوپنگ ہیومن (The Developing Human) کے نام سے لکھ چکے تھے۔ قرآن پاک سے نئی معلومات حاصل ہو جانے کے بعد انہوں نے ١٩٨٢ء میں اسی کتاب کا تیسرا ایڈیشن (اشاعت) مرتب کیا۔ اس ایڈیشن کو عالمی پزیرائی حاصل ہوئی اور اس کتاب نے اُسی سال کسی ایک مصنف کی لکھی ہوئی بہترین طبی کتاب کا اعزاز بھی حاصل کیا۔ یہ کتاب دنیا کی کئی بڑی زبانوں میں ترجمہ ہو چکی ہے اور اسے میڈیکل کی تعلیم کے پہلے سال میں ایک نصابی کتاب کے طورپر بھی پڑھایا جاتا ہے۔ ڈاکٹر جولی سمپسن (Joe Leigh Simpson) بیلر کالج آف میڈیسن، ہیوسٹن ( امریکا) میں شعبہ حمل وزچگی (Obstetrics & Gynaecology) کے چیئرمین ہیں ان کا کہنا ہے یہ احادیث، محمدۖ کی کہی ہوئی باتیں، کسی بھی طرح مصنف کے زمانے ( ساتویں صدی عیسوی) میں دستیاب سائنسی معلومات کی بنیاد پر پیش نہیں کی جاسکتی تھیں۔ ان سے نہ صرف یہ معلوم ہوا کہ علم الخلق (genetics) اور مذہب (یعنی اسلام) میں کوئی اختلاف نہیں ہے بلکہ یہ بھی پتا چلا کہ مذہب (اسلام) اس طرح سے سائنس کی رہنمائی کرسکتاہے کہ روایتی سائنسی انداز نظر میں کچھ الہامی انکشافات بھی شامل کرتا چلا جائے۔ قرآن میں ایسے بیانات موجود ہیں جن کی توثیق کئی صدیوں بعد ہوئی۔ جس سے اس ( یقین) کو تقویت ملتی ہے کہ قرآن میں دیا گیا علم واقعی خداکی طرف سے آیا ہے ۔